Makor Rishon

Makor Rishon (hebraisk: מָקוֹר רִאשׁוֹן , = Førstehåndskilden) er en høyresionistisk israelsk dagsavis orientert etter konservative, nasjonalistiske og religiøse verdier. Den er utgitt i Tel Aviv; de fleste av leserne er abonnenter. I løpet av uken publiseres Makor Rishon i tabloidformat. Shabbat-utgaven, utgitt på fredag ettermiddag, er broadsheet.

Redaktøren er Amnon Lord, en israelsk forfatter og journalist som begynte sin karriere som en engasjert aktivist med Peace Now. Lord endret standpunkt etter Oslo-avtalen, som han skulle se på som en fiasko på grunn av den palestinske selvstyremyndigheten, som han sier nekter å anerkjenne Israel som nasjonalstaten for det jødiske folk. Den redaksjonelle linje har utviklet seg tilsvarende, og vendt seg til økende suverenisme.

Shabbat-utgaven har syv bilag: økonomi, kultur, ungdom, litteratur, jødisk liv, sport og politikk.

Israelske aviser
Etableringer i 1997